
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1495 

10 Οκτωβρίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση των μοναδικών συντελεστών καθαρού 

κέρδους των πτηνοτροφικών επιχειρήσεων. 1 

Αναπροσαρμογή του παράβολου γνωστοποίησης συ¬ 
γκέντρωσης του άρθρου 4α, του ν. 703/1997, όπως 

έχει τροποποιηθεί και ισχύει. 2 

Συγκρότηση Μητρώου Αξιολογητών - Διαδικασίες 
εξέτασης και αξιολόγησης επενδυτικών σχεδίων 
του Προγράμματος «Ψηφιακό Μέλλον» του Ε.Π 
Κοινωνία της Πληροφορίας. 3 


Τροποποίηση της υπ’ αριθμ. Β7/300 (ΦΕΚ 44/τ.Β'/ 
22.1.2002) υπουργικής απόφασης που αναφέρεται 
στην «Εγκριση Προγράμματος Μεταπτυχιακών 
Σπουδών του Τμήματος Στατιστικής και Ασφα¬ 
λιστικής Επιστήμης του Πανεπιστημίου Πειραιώς 
στην «Εφαρμοσμένη Στατιστική» - Παράταση λει¬ 
τουργίας του Π.Μ.Σ. 4 

Μετατροπή θέσης κλάδου ιατρών ΕΣΥ στο Γ.Ν. ΧΙΟΣ. 5 
Ρύθμιση θεμάτων που αναφέρονται στο αντικείμενο, 
τη διαδικασία ελέγχου, την οργάνωση και τη λει¬ 
τουργία της Επιτροπής του άρθρου 3 παρ. 2 του 
ν. 3213/2003 για τον έλεγχο των δηλώσεων περι¬ 


ουσιακής κατάστασης. 6 

Τροποποίηση της υπ’ αριθμ. 840/19.12.2006 απόφασης 
«Υπερωριακή απασχόληση υπαλλήλων Ε.Ο.Τ. για 

το έτος 2006» (ΦΕΚ 48/Β/1.2.2006). 7 

Απόκτηση Ελληνικής Ιθαγένειας από την ομογενή 
ΘΕΟΒΟΑϋΖΕ ΙΒΜΑ (ΓΚΕΟΡΓΚΑΤΖΕ ΙΡΜΑ) του ΝΤΙΜΙ- 
ΤΡΙ και της ΣΟΦΙΑ, γεν. την 11.5.1974, στη Γεωργία. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Φ. 12.1/68440/Β3/13.9.2006 
υπουργική απόφαση (ΦΕΚ 1295/Β/2006). 9 


ΑΠΟΦΑΣΕΙ Σ 

Αοιθυ. 1083559/15321/Γ 0012 (1) 


Τροποποίηση των μοναδικών συντελεστών καθαρού 
κέρδους των πτηνοτροφικών επιχειρήσεων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 32 του Κώδικα Φορολογίας 
Εισοδήματος (ν. 2238/1994 - ΦΕΚ 151/Α'). 


2. Το σχετικό αίτημα που έχει υποβληθεί από τον Πα¬ 
νελλήνιο Σύλλογο Παραγωγών Ζώντων Ορνιθίων Κρε- 
ατοπαραγωγής για την επανεξέταση του μοναδικού 
συντελεστή καθαρού κέρδους (μ.σ.κ.κ) των επιχειρήσεων 
του κλάδου αυτού, λόγω των ιδιαίτερων προβλημάτων 
που αυτές αντιμετωπίζουν εξ αιτίας της γρίπης των 
πτηνών. 

3. Τις διατάξεις της υπ’ αριθμ. 37930/ΔΙΟΕ 1264/14.10.2004 
(ΦΕΚ 1432/Β') κοινής απόφασης του Πρωθυπουργού 
και του Υπουργού Οικονομίας και Οικονομικών με την 
οποία ανατέθηκαν αρμοδιότητες στους Υφυπουργούς 
Οικονομίας και Οικονομικών. 

4. Την υπ’ αριθμ. 1012132/200/ΠΟΛ 1017/Α0012/7.2.2006 
απόφαση του Υπουργού Οικονομίας και Οικονομικών 
με την οποία μειώθηκαν οι μ.σ.κ.κ των πτηνοτροφικών 
επιχειρήσεων για τα οικονομικά έτη 2006 και 2007. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Μειώνουμε το μ.σ.κ.κ. ο οποίος εφαρμόζεται στα 
ακαθάριστα έσοδα των επιχειρήσεων εκτροφής που¬ 
λερικών κ.λ.π. για λογαριασμό τρίτων, (Κ.Α 9226α) από 
22% σε 11%. 

Ο μειωμένος μ.σ.κ.κ. εφαρμόζεται στην περίπτωση που 
εκτρέφονται ΑΠΟΚΛΕΙΣΤΙΚΑ πουλερικά, για λογαριασμό 
τρίτων. 

Ο συντελεστής αυτός ισχύει μόνο για τα οικονομικά 
έτη 2006 και 2007, δηλαδή για τα εισοδήματα του 
ημερολογιακού έτους 2005 και 2006. 

2. Επίσης μειώνουμε το μ.σ.κ.κ. ο οποίος εφαρμόζεται 
στις αγορές των επιχειρήσεων εμπορίας αυγών και 
πτηνών, χονδρικώς (Κ.Α 55312) από 5% σε 2,5% και των 
επιχειρήσεων εμπορίας αυγών και πτηνών, λιανικώς (Κ.Α 
55313) από 8% σε 4%. 

Οι συντελεστές αυτοί θα ισχύσουν μόνο για το 
οικονομικό έτος 2007, δηλαδή για τα εισοδήματα του 
ημερολογιακού έτους 2006. 

3. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 22 Σεπτεμβρίου 2006 

ο ΥΦΥΠΟΥΡΓΟΣ 

ΑΝΤ. ΜΠΕΣΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αοιθιι. 6059 (2) 

Αναπροσαρμογή του παράβολου γνωστοποίησης συ¬ 
γκέντρωσης του άρθρου 4α, του ν. 703/1997, όπως 
έχει τροποποιηθεί και ισχύει. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του ν. 1558/1985, π.δ. 63/2005 (Φ.Ε.Κ. 98, 
τ.Α') «Κωδικοποίηση της νομοθεσίας για την κυβέρνηση 
και τα Κυβερνητικά όργανα». 

2. Το π.δ. 27/1996 (Φ.Ε.Κ. 19 τ.Α') «Περί συγχωνεύσεως 
Υπουργείων Τουρισμού, Βιομηχανίας, Έρευνας και Τε¬ 
χνολογίας και Εμπορίου, στο Υπουργείο Ανάπτυξης». 

3. Τις διατάξεις του π.δ. 169/2003 (Φ.Ε.Κ. 140/9.6.2003 
τ.Α') «Οργανισμός της Γραμματείας Επιτροπής Αντα¬ 
γωνισμού», όπως ισχύει. 

4. Τις διατάξεις των άρθρων 4α και 35α, του ν. 703/1977 
(Φ.Ε.Κ. 278, τ.Α'), όπως ισχύει. 

5. Τις διατάξεις του εδαφίου Β', της παρ. 9, του άρθρου 
26, του ν. 3373/2005 (Φ.Ε.Κ. 188/2.8.2005, τ.Α'). 

6. Το απόσπασμα πρακτικού, της υπ’ αριθμ. 894/30.8.2005 
συνεδρίασης της Επιτροπής Ανταγωνισμού. 

7. Επειδή, ενόψει των σκοπών του άρθρου 4α, του 
ν. 3375/2005, που είναι η χαρτογράφηση της ελεγχό¬ 
μενης από την Επιτροπή Ανταγωνισμού αγοράς και 
αναμενόμενου μεγάλου αριθμού γνωστοποιήσεων 
συγκεντρώσεων που συνεπάγεται επιπρόσθετη και 
δυσανάλογη με τον ανωτέρω σκοπό, οικονομική επι¬ 
βάρυνση των υπόχρεων επιχορηγήσεων, το παράβολο 
των 1.050,00 ευρώ, που ορίζεται στο δεύτερο εδάφιο, 
της παραγράφου 9, του άρθρου 26, του ν. 3373/2005, 
κρίνεται υπερβολικά υψηλό ενόψει του επιδιωκόμενου 
ανωτέρω σκοπού, αποφασίζουμε: 

Αναπροσαρμόζουμε, στο ποσό των τριακοσίων (300,00) 
ευρώ, το παράβολο που προβλέπεται στο άρθρο 31, του ν. 
703/1977 και ορίζεται στο ποσό των 1.050,00 ευρώ από το εδά¬ 
φιο β', της παραγράφου 9, του άρθρου 26, του ν. 3373/2005, 
για τις γνωστοποιήσεις συγκεντρώσεων επιχειρήσεων, κατά 
τις διατάξεις του άρθρου 4α, του ν. 703/1977, όπως ισχύει. 

Η ισχύς της παρούσης απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

ΔΙΚΑΙΟΣΥΝΗΣ 

Α. ΠΑΠΑΛΗΓΟΥΡΑΣ 
-♦- 

Αοιθα. οικ. 20154/ΔΠΛ22/Φ19Γ (3) 

Συγκρότηση Μητρώου Αξιολογητών - Διαδικασίες εξέ¬ 
τασης και αξιολόγησης επενδυτικών σχεδίων του 
Προγράμματος «Ψηφιακό Μέλλον» του Ε.Π Κοινω¬ 
νία της Πληροφορίας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 1558/1985 (ΦΕΚ 137/Α/26.7.1985) 
«Κυβέρνηση και Κυβερνητικά Όργανα», όπως αυτός τρο¬ 


ποποιήθηκε και συμπληρώθηκε με το ν. 2081/1992 (ΦΕΚ 
154/Α/1992). 

2. Τις διατάξεις του π.δ. 229/1986 (ΦΕΚ 96/Α/86) «Σύστα¬ 
ση και Οργάνωση της Γ ενικής Γ ραμματείας Βιομηχανίας», 
του π.δ. 396/1989 (ΦΕΚ 172/Α/89) «Οργανισμός της Γ ε¬ 
νικής Γραμματείας Βιομηχανίας», του π.δ. 189/1995 
(ΦΕΚ 99/Α/95) «Συμπλήρωση και τροποποίηση του π.δ. 
396/1998». 

3. Τις διατάξεις του π.δ. 27/1996 (ΦΕΚ 19/Α/96) «Συγ¬ 
χωνεύσεις των Υπουργείων Τουρισμού, Βιομηχανίας 
Ενέργειας & Τεχνολογίας και Εμπορίου στο Υπουργείο 
Ανάπτυξης» και του π.δ. 122/2004 (ΦΕΚ 85/Α/17.3.2004) 
«Ανασύσταση του Υπουργείου Τουρισμού». 

4. Το π.δ. 121/10.3.2004 (ΦΕΚ 84/Α/10.3.2004) «Διορισμός 
Υπουργών και Υφυπουργών». 

5. Τη υπ’ αριθμ. Οικ. 614/5.4.2004 (ΦΕΚ106/13.4.2004) Κοι¬ 
νή απόφαση του Πρωθυπουργού και του Υπουργού Ανά¬ 
πτυξης σχετικά με «Διορισμός του Γ ενικού Γ ραμματέα 
της Γ ενικής Γ ραμματείας Βιομηχανίας». 

6. Το ν. 1256/1982 «Για την πολυθεσία, την πολυαπα- 
σχόληση και την καθιέρωση ανωτάτου ορίου απολαβών 
από το Δημόσιο Τομέα, καθώς και για το Ελεγκτικό 
Συνέδριο, το Νομικό Συμβούλιο του Κράτους και άλλες 
διατάξεις», όπως τροποποιήθηκε με το άρθρο 33 του 
ν. 1326/1983 και αντικαταστάθηκε με το άρθρο 4 του ν. 
2303/1995. 

7. Τη υπ’ αριθμ. 7154/29.4.2004 (ΦΕΚ 655/Β/5.5.2005) 
απόφαση του Υπουργού Ανάπτυξης σχετικά με τη 
μεταβίβαση στο Γ ενικό Γ ραμματέα Βιομηχανίας, στους 
Γ ενικούς Διευθυντές και λοιπούς Προϊσταμένους Υπηρε¬ 
σιακών Μονάδων της Γ ενικής Γραμματείας Βιομηχανίας 
(ΓΓΒ) του Υπουργείου Ανάπτυξης του δικαιώματος να 
υπογράφουν «Με εντολή Υπουργού». 

8. Το αρθρ. 7 παρ. 3 και 4 του ν. 2244/1994 (Φ.Ε.Κ. 
168/Α/94) «Ρύθμιση θεμάτων ηλεκτροπαραγωγής από 
ανανεώσιμες πηγές ενέργειας και από συμβατικά 
καύσιμα και άλλες διατάξεις», όπως αντικαταστάθηκε 
με το αρθ. 17 παρ, 2 του ν. 2308/1995 (Φ.Ε.Κ. 114/Α/95) και 
με το αρθρ. 11 του ν. 3297 (Φ.Ε.Κ. 259/Α/23.12.2004). 

9. Το άρθρο 7 του π.δ. 93/1997 (ΦΕΚ 92/Α/16.5.1997) 
«Όροι και διαδικασίες για την ένταξη και χρηματοδότηση 
έργων του ιδιωτικού τομέα σε προγράμματα ή τμήματά 
τους του Υπουργείου Ανάπτυξης, τα οποία αναφέρο- 
νται στους τομείς βιομηχανίας, ενέργειας, έρευνας και 
τεχνολογίας». 

10. Το άρθρο 9 του ν. 3325 (ΦΕΚ68/11.3.2005) περί «Ίδρυ¬ 
ση και λειτουργία βιομηχανικών - βιοτεχνικών εγκα¬ 
ταστάσεων, στο πλαίσιο της αειφόρου ανάπτυξης και 
άλλες διατάξεις. 

11. Την παράγρ. 18 του άρθρου 7 και του εδαφίου ιη 
της παραγράφου 2 του άρθρου 12 του ν. 3299/2004 
περί «Κίνητρα Ιδιωτικών Επενδύσεων για την Οικονομική 
Ανάπτυξη και την Περιφερειακή Σύγκλιση». 

12. Την υπ’ αριθμ. 2/65791/0022/9/10/2000 (ΦΕΚ 1232) 
απόφαση των Υπουργών Οικονομίας - Οικονομικών 
περί «Καθορισμός αποζημιώσεων των Προέδρων, των 
Μελών, των Γραμματέων, των αναπληρωτών βοηθών 
γραμματέων και των εισηγητών της κεντρικής και των 
ειδικών γνωμοδοτικών επιτροπών του ΥΠΕΘΟ... επενδύ¬ 
σεων» άρθρο 1 παρ. 1 για την αποζημίωση των μελών 
των Γνωμοδοτικών Επιτροπών και άρθρο 1 παρ. 2 για 
την αποζημίωση των γραμματέων. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

13. Το ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251/Α'), όπως τροποποιήθηκε με το 
ν. 3193/2003 «Κανόνες τιμολόγησης, ρυθμίσεις Φ.Π.Α. 
ηλεκτρονικών υπηρεσιών και άλλες διατάξεις», και ει¬ 
δικότερα τις διατάξεις του άρθρου 17, παρ. 2 (Φ.Ε.Κ. 
266/Α/20.11.2003). 

14. Την υπ’ αριθμ. Ο (2001) -551/14.3.2001 απόφαση της 
Επιτροπής της Ευρωπαϊκής Ένωσης για την έγκριση 
του Επιχειρησιακού Προγράμματος «Κοινωνία της Πλη¬ 
ροφορίας». 

15. Την υπ’ αριθμ. 152.575/ΚτΠ4094-Β/16.6.2006 απόφαση 
της Ειδικής Γραμματείας για την Κοινωνία της Πληρο¬ 
φορίας ένταξης της πράξης με τίτλο «Ψηφιακό Μέλλον» 
στο Μέτρο 3.2 του Επιχειρησιακού Προγράμματος «Κοι¬ 
νωνία της Πληροφορίας» (Ε.Π. «ΚτΠ»). 

16. Την ανάγκη αξιολόγησης των υποβαλλόμενων 
προτάσεων στα πλαίσια του προγράμματος με τίτλο 
«Ψηφιακό Μέλλον» στο Μέτρο 3.2 του Επιχειρησιακού 
Προγράμματος «Κοινωνία της Πληροφορίας» (Ε.Π. «ΚτΠ»), 
αποφασίζουμε: 

1. Τη συγκρότηση Μητρώου Αξιολογητών για την αξιολό¬ 
γηση των αιτήσεων του προγράμματος με τίτλο «Ψηφιακό 
Μέλλον» στο Μέτρο 3.2 του Επιχειρησιακού Προγράμματος 
«Κοινωνία της Πληροφορίας» (Ε.Π. «ΚτΠ»). 

2. Καλούμε κάθε ενδιαφερόμενο να υποβάλλει εντός 15 
ημερών από τη δημοσίευση της παρούσας και σύμφωνα 
με το συνημμένο παράρτημα, αίτηση εγγραφής στο 
Μητρώο. 

3. Οι αιτήσεις συμμετοχής υποβάλλονται στη Διεύθυν¬ 
ση Πληροφορικής της Γ ενικής Γ ραμματείας Βιομηχανίας 
του Υπουργείου Ανάπτυξης, Μεσογείων 119, εντός 
15 ημερών από τη δημοσίευση της παρούσας στον 
ημερήσιο τύπο και οι υποψήφιοι θα πρέπει να πληρούν 
τις προϋποθέσεις που αναφέρονται στο συνημμένο 
Παράρτημα το οποίο αποτελεί και αναπόσπαστο μέρος 
της παρούσας απόφασης. Ταυτόχρονα οι υποψήφιοι θα 
πρέπει να συμπληρώσουν και τη συνημμένη υπεύθυνη 
δήλωση, η οποία αποτελεί επίσης αναπόσπαστο μέρος 
της παρούσας. 

4. Η αξιολόγηση των υποψήφιων αξιολογητών θα διε- 
ξαχθεί από επιτροπή αποτελούμενη από τους: 

• Δέσποινα Αναγνώστου, ως πρόεδρο, 

• Αχιλλέα Σουγκάκη, ως μέλος, 

• Αλέξανδρο Παπαδόπουλο, ως μέλος, 

• Δημοσθένη Βοϊβόντα, ως μέλος, 

• Ευάγγελο Κοντογιάννη, ως μέλος, 

5. Η Γραμματεία της Επιτροπής αποτελείται από τις 
Ελένη Χασάπη και Αγγελική Γραμματικού, υπαλλήλους 
της Γ.Γ.Β. 

6. Έργο της επιτροπής είναι η αξιολόγηση των υποψη¬ 
φίων και η συγκρότηση του Μητρώου που θα υποβληθεί 
προς έγκριση στον Υπουργό Ανάπτυξης. 

7. Οι αμοιβές του Προέδρου των μελών και των 
γραμματέων της ανωτέρω Επιτροπής καθορίζονται 
σύμφωνα με το άρθρο 9 του ν. 3325 (ΦΕΚ 68/11.3.2005, 
την παράγρ. 18 του άρθρου 7 και του εδαφίου ιη της 
παραγράφου 2 του άρθρου 12 του ν. 3299/2004 και με 
την υπ’ αριθμ. 2/65791/0022/9.10.2000 άρθρο 1 παρ. 1 
και 2 (ΦΕΚ 1232) απόφαση των Υπουργών Οικονομίας 
- Οικονομικών και θα καλυφθεί από την Τεχνική Βοήθεια 
της Κοινωνίας της Πληροφορίας. 


8. Περίληψη της παρούσας θα δημοσιευθει στις 
εφημερίδες: 


1. ΚΑΘΗΜΕΡΙΝΗ 

2. ΒΗΜΑ 

3. ΕΘΝΟΣ 

4. ΕΛΕΥΘΕΡΟΣ ΤΥΠΟΣ 

5. ΕΛΕΥΘΕΡΟΣ 

6. ΑΔΕΣΜΕΥΤΟΣ ΤΥΠΟΣ 


7. ΑΠΟΓΕΥΜΑΤΙΝΗ 

8. ΧΩΡΑ ΤΗΣ ΚΥΡΙΑΚΗΣ 

9. ΚΕΡΔΟΣ 

10. ΗΜΕΡΗΣΙΑ 

11. ΕΞΠΡΕΣ 

12. ΝΑΥΤΕΜΠΟΡΙΚΗ 

13. ΕΣΤΙΑ 


9. Οι δαπάνες δημοσιότητας βαρύνουν την Τεχνική 
Βοήθεια της ΚτΠ.. 

Η απόφαση αυτή να δημοσιευθει στην Εφημερίδα της 
Κυβερνήσεως. 


Αθήνα, 21 Σεπτεμβρίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αοιθυ. 92016/Β7 (4) 

Τροποποίηση της υπ’ αριθμ. Β7/300 (ΦΕΚ 44/τ.Β'/22.1.2002) 
υπουργικής απόφασης που αναφέρεται στην «Εγκρι¬ 
ση Προγράμματος Μεταπτυχιακών Σπουδών του 
Τμήματος Στατιστικής και Ασφαλιστικής Επιστήμης 
του Πανεπιστημίου Πειραιώς στην «Εφαρμοσμένη 
Στατιστική» - Παράταση λειτουργίας του Π.Μ.Σ. 


Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/92 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης» του άρθρου 16 παρ. 2 του ν. 2327/1995 (ΦΕΚ 156 
τ.Α') «Εθνικό Συμβούλιο Παιδείας ... και άλλες διατάξεις» 
και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και θέσπιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (ΦΕΚ 
98Α'). 

3. Την υπ’ αριθμ. 37876/ΣΤ5 (ΦΕΚ 608 τ.Β'/26.4.2004) 
κοινή απόφαση του Πρωθυπουργού και της Υπουρ¬ 
γού Εθνικής Παιδείας και Θρησκευμάτων «Καθορισμός 
αρμοδιοτήτων Υφυπουργών του Υπουργείου Εθνικής 
Παιδείας και Θρησκευμάτων». 

4. Την υπ' αριθμ. Β7/300 (ΦΕΚ 44/τ.Β'/22.1.2002) 
υπουργική απόφαση που αναφέρεται στην «Εγκριση 
Προγράμματος Μεταπτυχιακών του Τμήματος Στατι¬ 
στικής και Ασφαλιστικής Επιστήμης του Πανεπιστημίου 
Πειραιώς στην «Εφαρμοσμένη Στατιστική». 

5. Το απόσπασμα πρακτικών της ΓΣΕΣ του Τμήματος 
Στατιστικής και Ασφαλιστικής Επιστήμης του Πανε¬ 
πιστημίου Πειραιώς (συνεδρία 11/20.2.2006). 

6. Τα αποσπάσματα πρακτικών της Συγκλήτου του 
Πανεπιστημίου Πειραιώς (συνεδρία 13 /14.4.2006 και 
16/21.7.2006). 

7. α)Το γεγονός ότι το ακαδημαϊκό έτος 2005-2006 
έληξε η λειτουργία του Π.Μ.Σ. και 

β) Το υπ’ αριθμ. πρωτ. 20063890/10.7.2006 έγγραφο με 
συνοδευτική την Έκθεση Πεπραγμένων και Σκοπιμότητας 
λειτουργίας του προγράμματος «Εφαρμοσμένη Στατι¬ 
στική» του Δ/ντή του Προγράμματος. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Τροποποιούμε την υπ’ αριθμ. Β7/300 (ΦΕΚ 44/τ.Β'/ 
22.1.2002) υπουργική απόφαση που αναφέρεται στην 
«Εγκριση Προγράμματος Μεταπτυχιακών Σπουδών του 
Τμήματος Στατιστικής και Ασφαλιστικής Επιστήμης του 
Πανεπιστημίου Πειραιώς στην «Εφαρμοσμένη Στατιστι¬ 
κή», ως ακολούθως: 

1. Το άρθρο 1 «Γενικές Διατάξεις» τροποποιείται ως 
εξής: 

«Άρθρο 1 
Γενικές Διατάξεις 

Το Τμήμα Στατιστικής και Ασφαλιστικής Επιστήμης 
του Πανεπιστημίου Πειραιώς λειτουργεί αναμορφωμένο 
Πρόγραμμα Μεταπτυχιακών Σπουδών στην «Εφαρ¬ 
μοσμένη Στατιστική» από το ακαδημαϊκό έτος 2006- 
2007, σύμφωνα με τις διατάξεις των άρθρων 10 έως 12 
του ν. 2083/1992.» 

2. Το άρθρο 4 «Κατηγορίες Πτυχιούχων» τροποποιείται 
ως εξής: 

«Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί, πτυχιούχοι Τμημάτων Στατι¬ 
στικής και Ασφαλιστικής Επιστήμης, Στατιστικής και Ανα- 
λογιστικών-Χρηματοικονομικών Μαθηματικών, Στατιστικής, 
Οικονομικών, Μαθηματικών, Πληροφορικής και Τμημάτων 
συναφούς γνωστικού αντικειμένου των Πανεπιστημίων 
της ημεδαπής ή αντιστοίχων Τμημάτων αναγνωρισμένων 
ομοταγών Ιδρυμάτων της αλλοδαπής καθώς και Πτυχι- 
ούχοι αντίστοιχων Τμημάτων των Τ.Ε.Ι. σύμφωνα με τις 
διατάξεις του ν. 2916/2001 (ΦΕΚ 114 τ.Ά)». 

3. Το άρθρο 6 «Πρόγραμμα Μαθημάτων» τροποποιείται 
ως εξής: 

«Άρθρο 6 

Πρόγραμμα Μαθημάτων 


Η πρώτη ενότητα τροποποιείται ως εξής: 

Τα προσφερόμενα μαθήματα συμπληρώνονται με τα 
ακόλουθα: 


α/α 


Διδ. 

μον. 

Ώρες 

διδασκ. 

(εβδομ.) 

Ε9 

Διοικητική Κοινωνικού Κινδύνου 

3 

3 

42. 

Ζημιοκατανομές και θεωρία ακραί¬ 
ων τιμών 

3 

3 

43. 

Στατιστικές μέθοδοι στην έρευνα 
αγοράς 

3 

3 

44. 

Προγραμματισμός στατιστικών 
πακέτων 

3 

3 

45. 

Γεωγραφικά πληροφοριακά 
συστήματα 

3 

3 


Χωρική στατιστική 

3 

3 

47. 

Επισκόπηση πιθανοτήτων και στα¬ 
τιστικής 

α 

4 


Η δεύτερη ενότητα αντικαθίσταται ως εξής: 

Για την λήψη του Μ.Δ.Ε. απαιτείται η συγκέντρωση 
τουλάχιστον 42 διδακτικών μονάδων και η εκπόνηση 
διπλωματικής εργασίας μετά το 3ο εξάμηνο σπουδών. 

Ο κατάλογος των υποχρεωτικών μαθημάτων καθώς 
και οι περιορισμοί ως προς την επιλογή των προαιρετι¬ 
κών μαθημάτων με τα οποία θα γίνεται η συμπλήρωση 
των απαραίτητων διδακτικών μονάδων για τη λήψη του 
Μ.Δ.Ε, καθορίζονται από τον εσωτερικό κανονισμό του 
Π.Μ.Σ. 

Μέσω του Εσωτερικού Κανονισμού Λειτουργίας του 
ΠΜΣ θα ρυθμίζονται θέματα που αφορούν: 

α. Ροές κατευθύνσεων που μπορούν να ακολουθούν 
οι φοιτητές του Π.Μ.Σ. με επιλογή ομάδων σχετικών 
μαθημάτων. 

β. Μαθήματα προπαρασκευαστικού χαρακτήρα τα 
οποία θα υποχρεώνονται να παρακολουθούν φοιτητές 
που έχουν ελλείψεις ως προς το απαιτούμενο υπόβα¬ 
θρο για την παρακολούθηση του Π.Μ.Σ. Τα μαθήματα 
αυτά δεν θα προσφέρουν στους φοιτητές διδακτικές 
μονάδες. 

Με απόφαση της Γ.Σ.Ε.Σ. του Τμήματος, πρόταση της 
Συντονιστικής Επιτροπής μπορεί να γίνεται ανακατανομή 
των μαθημάτων στα εξάμηνα. 

Με απόφαση της Γ.Σ.Ε.Σ, είναι δυνατή η πίστωση διδα¬ 
κτικών μονάδων για τα μαθήματα τα οποία ένας φοιτη¬ 
τής έχει διδαχθεί, είτε στα πλαίσια του προγράμματος 
προπτυχιακών σπουδών του, είτε στα πλαίσια άλλου 
Π.Μ.Σ. 

Κάθε μεταπτυχιακός φοιτητής που επιθυμεί να εκπο¬ 
νήσει διδακτορική διατριβή πρέπει να ανακηρυχθεί υπο¬ 
ψήφιος διδάκτορας. Οι προϋποθέσεις ανακήρυξης καθο¬ 
ρίζονται από τον εσωτερικό κανονισμό του Π.Μ.Σ. 

4. Το άρθρο 10 «Διάρκεια Λειτουργίας» τροποποιείται 
ως εξής: 

«Άρθρο 10 

Διάρκεια Λειτουργίας 

Το Π.Μ.Σ. προβλέπεται να λειτουργήσει μέχρι το 
ακαδημαϊκό έτος 2010-2011.». 

5. Το άρθρο 11 «Κόστος Λειτουργίας» τροποποιείται 
ως εξής: 

«Άρθρο 11 

Κόστος Λειτουργίας 


1. Το ετήσιο κόστος λειτουργίας του Π.Μ.Σ. υπολογί¬ 
ζεται περίπου σε 250.000 Ευρώ και αναλύεται ως εξής 
(σε ευρώ): 


α. Δαπάνες ανθρώπινου δυναμικού 

160.000 

β. Δαπάνες μετακινήσεων 

15.000 

γ. Δαπάνες για αναλώσιμα και άλλες προμήθειες 

20.000 

δ. Δαπάνες υποτροφιών 

20.000 

ε. Υλικοτεχνική υποδομή 

20.000 

στ. Γ ενικές δαπάνες 

15.000 

ΣΥΝΟΛΟ 

250.000 


2. Το ανωτέρω κόστος λειτουργίας θα καλυφθεί από: 
α) Δίδακτρα φοιτητών 

β) Διεξαγωγή αυτοτελών επ’αμοιβή σεμιναρίων 

γ) Χορηγίες Επιχειρήσεων, Οργανισμών κ.α. 

δ) Κοινοτική επιχορήγηση ή κοινοτικά προγράμματα». 

6. Το άρθρο 12 «Μεταβατικές Διατάξεις» τροποποιείται 
ως εξής: 

«Άρθρο 12 

Μεταβατικές Διατάξεις 

Ολα τα θέματα που δεν προβλέπονται στην παρούσα 
απόφαση, θα ρυθμίζονται με τον Εσωτερικό Κανονισμό 
του ΠΜΣ και με σχετικές αποφάσεις των αρμοδίων 
οργάνων σύμφωνα με την ισχύουσα Νομοθεσία». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 2006 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αοιθ. Υ4α/31059/06 (5) 

Μετατροπή θέσης κλάδου ιατρών ΕΣΥ στο Γ.Ν. ΧΙΟΣ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Των άρθρων 6 και 11 του ν. 2889/2001 «Βελτίωση 
και εκσυγχρονισμός του Εθνικού Συστήματος Υγείας 
και άλλες διατάξεις» (ΦΕΚ 37/Α'). 

β) Του ν. 3329/2005 «Εθνικό Σύστημα Υγείας και Κοινω¬ 
νικής Αλληλεγγύης και λοιπές διατάξεις» (ΦΕΚ 81/Α'). 

γ) Τις διατάξεις της παρ. 1 του άρθρου 25 του ν. 
1397/1983 (ΦΕΚ 143/Ά). 

δ) Τις διατάξεις του άρθρου 34 του ν. 2519/1997 (ΦΕΚ 
165/Α'). 

ε) Του π. δ/τος 87/1986 «Ενιαίο Πλαίσιο Οργάνωσης 
Νοσοκομείων»(ΦΕΚ 32/Α'). 

στ) Το άρθρο 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθη¬ 
κε με το άρθρο πρώτο του π.δ/τος 63/2000 (Α' 98) και 
το γεγονός ότι από την εφαρμογή των διατάξεων της 
απόφασης δεν θα προκληθεί επιπλέον δαπάνη σε βάρος 
του κρατικού προϋπολογισμού. 

ζ) Του π.δ/τος 103/2004 «Περιορισμός συναρμοδιότητας 
Υπουργού Εσωτερικών, Δημόσιας Διοίκησης και Αποκέ¬ 
ντρωσης κατά την έκδοση διοικητικών πράξεων» (ΦΕΚ 
70/Α'). 

2. Την υπ’ αριθμ. 37930/ΔΙΟΕ 1264/14.10.2005, απόφα¬ 
ση καθορισμού αρμοδιοτήτων στους Υφυπουργούς 
Οικονομίας και Οικονομικών (ΦΕΚ 1432/Β'), όπως ισχύ¬ 
ει. 

3. Την υπ’ αριθμ. 1/7.2.2006 απόφαση Διοικητικού 
Συμβουλίου της ΔΥΠΕ ΒΟΡΕΙΟΥ ΑΙΓΑΙΟΥ. 

4. Την ανάγκη εξυπηρέτησης των κατοίκων περιοχής 
ευθύνης του Νοσοκομείου ΧΙΟΥ σε γαστρεντερολογικά 
περιστατικά, αποφασίζουμε: 

Η μία (1) κενή θέση κλάδου ιατρών ΕΣΥ ειδικότητας 
Νεφρολογίας και βαθμού Επιμελητή Α ή Β που συστά- 
θηκε με τις διατάξεις της αριθμ. Α3β/3640/90 κοινής 
υπουργικής απόφασης (ΦΕΚ 177 Β) και κατανεμήθηκε 
στο Γ.Ν.ΧΙΟΥ, μετατρέπεται με τη παρούσα σε μία (1) 
θέση του ιδίου κλάδου, βαθμού ΕπΒ και ειδικότητας 


Γαστρεντερολογίας, για τη κάλυψη των αναγκών του 
ίδιου νοσοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΓΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Π. ΔΟΥΚΑΣ ΔΗΜ. ΑΒΡΑΜΟΠΟΥΛΟΣ 

-♦- 

Αοιθυ. 109435 (6) 

Ρύθμιση θεμάτων που αναφέρονται στο αντικείμενο, 
τη διαδικασία ελέγχου, την οργάνωση και τη λει¬ 
τουργία της Επιτροπής του άρθρου 3 παρ. 2 του ν. 
3213/2003 για τον έλεγχο των δηλώσεων περιουσι¬ 
ακής κατάστασης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 3 παρ. 2 περ. β'ιι και δ'του ν. 3213/2003 
(ΦΕΚ Α' 309). 

β) Την υπ’ αριθμ. 13384/9.2.2005 (ΦΕΚ Β' 266) απόφα¬ 
ση του Υπουργού Δικαιοσύνης με την οποία συστή- 
θηκε ειδική νομοπαρασκευαστική επιτροπή για την 
επεξεργασία απόφασης σχετικά με το αντικείμενο, τη 
διαδικασία ελέγχου, την οργάνωση και λειτουργία της 
πενταμελούς επιτροπής ελέγχου των δηλώσεων περι¬ 
ουσιακής κατάστασης των προσώπων που αναφέρονται 
στις περιπτώσεις στ' έως ιε' της παρ. 1 του άρθρου 1 
του ν. 3213/2003. 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθη¬ 
κε με τις διατάξεις του άρθρου πρώτου του π.δ/τος 
63/2005 (ΦΕΚ Α' 98). 

2) Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Αντικείμενο ελέγχου 

Αντικείμενο του ελέγχου είναι η έρευνα για το 
ενδεχόμενο μη υποβολής δήλωσης από υπόχρεο πρό¬ 
σωπο, η διαπίστωση της ακρίβειας όλων των περιου¬ 
σιακών στοιχείων που δηλώθηκαν, τα ενδεχομένως 
υφιστάμενα περιουσιακά στοιχεία του ελεγχομένου, 
της συζύγου και των ανήλικων τέκνων, τα οποία δεν 
δηλώθηκαν καθώς και η διακρίβωση εάν η προέλευση 
των στοιχείων αυτών δικαιολογείται από τα εν γένει 
έσοδα των ελεγχομένων, σε συνδυασμό με τις δαπάνες 
διαβίωσής τους. 

Άρθρο 2 

Ανάθεση ελέγχου 

1. Κάθε μέλος της Επιτροπής ελέγχει τις δηλώσεις 
που του ανατίθενται από τον Πρόεδρο της Επιτροπής 
Αντεισαγγελέα του Αρείου Πάγου. 

2. Οι δηλώσεις για έλεγχο ανατίθενται κατά σειρά 
προτεραιότητας, η οποία ορίζεται στην περίπτωση 
δ' της παραγράφου 2 του άρθρου 3 του ν. 3213/2003 
(ΦΕΚ Α' 309), όπως αντικαταστάθηκε με την παράγρα¬ 
φο 5 του άρθρου 4 του ν. 3327/2005 (ΦΕΚ Α' 70). Σε 

περίπτωση έγγραφης καταγγελίας ή πληροφοριών σε 
βάρος υπόχρεου σε δήλωση προσώπου για παραβά¬ 
σεις του ν. 3213/2003, οι οποίες δύνανται να επισύρουν 
τις προβλεπόμενες στο νόμο αυτό ποινικές ή αστικές 
κυρώσεις, η δήλωση του προσώπου αυτού μπορεί να 
ανατεθεί για έλεγχο κατ’ απόλυτη προτεραιότητα. 

Άρθρο 3 

Διαδικασία ελέγχου 

1. Το μέλος της Επιτροπής που διενεργεί τον έλεγχο 
προβαίνει σε διασταύρωση των στοιχείων της δήλωσης 
του ελεγχομένου με τα στοιχεία που περιέχονται στις 
φορολογικές του δηλώσεις, καθώς και με εκείνα που 
περιέχονται σε προηγούμενες δηλώσεις του, εφόσον 
τούτο κρίνεται αναγκαίο. Επίσης, έχει τη δυνατότητα 
να ζητήσει από οποιαδήποτε αρχή και από οποιοδήποτε 
φυσικό ή νομικό πρόσωπο, όπως δημόσιες οικονομικές 
υπηρεσίες, υποθηκοφυλακεία, υπηρεσίες πολεοδομίας, 
τράπεζες ή άλλα πιστωτικά ιδρύματα, Κεντρικό Αποθε- 
τήριο Αξιών, χρηματιστηριακές εταιρείες κ.λπ., πληρο¬ 
φορίες και στοιχεία, τα οποία κρίνει απαραίτητα για 
την επίτευξη του σκοπού του ελέγχου. 

2. Τα στοιχεία αυτά είναι δυνατόν να αφορούν, πέ¬ 
ραν της συζύγου και των ανήλικων τέκνων του, και 
άλλους συγγενείς πρώτου και δεύτερου βαθμού του 
ελεγχομένου, καθώς επίσης και τρίτους, όταν τούτο κρί- 
νεται απολύτως αναγκαίο για τους σκοπούς του ελέγχου. 
Στην τελευταία περίπτωση, η αίτηση για την παροχή 
των στοιχείων συνυπογράφεται από τον Πρόεδρο της 
Επιτροπής, τα διαβιβαζόμενα δε στοιχεία είναι απόρρητα 
και παραμένουν στο αρχείο της Επιτροπής. 

3. Το μέλος της Επιτροπής που διενεργεί τον έλεγχο 
έχει τη δυνατότητα, ιδίως, να ζητήσει την κίνηση και τα 
υπόλοιπα λογαριασμών τραπεζικών καταθέσεων, στε- 
γαστικών ή άλλων δανείων, ομολόγων, αμοιβαίων κεφα¬ 
λαίων ή άλλων τραπεζικών προϊόντων, τα παραστατικά 
τραπεζικών συναλλαγών, την εικόνα με αποτίμηση και 
την κίνηση χαρτοφυλακίων μετοχών, αναλυτικές κατα¬ 
στάσεις μισθωμάτων ακινήτων, δηλώσεις στοιχείων ακι¬ 
νήτων, οικοδομικές άδειες, λογαριασμούς εργολάβων, 
τη διενέργεια αυτοψίας για ενδεχόμενες αυθαίρετες κα¬ 
τασκευές που δεν δηλώθηκαν ή πραγματογνωμοσύνης 
για την εκτίμηση της αξίας κινητών ή ακινήτων, καθώς 
και την παροχή στοιχείων για την κατοχή πολυτελών 
οχημάτων ή πλωτών μεταφορικών μέσων. 

4. Εφόσον κρίνεται αναγκαίο για την επίτευξη του 
σκοπού του ελέγχου, το μέλος της Επιτροπής που 
διενεργεί τον έλεγχο μπορεί να εξετάσει, σύμφωνα 
με τις διατάξεις του Κώδικα Ποινικής Δικονομίας, τον 
ελεγχόμενο και οποιονδήποτε μάρτυρα. 

Αρθρο 4 

Αποτελέσματα ελέγχου 

1. Εάν κατά τον έλεγχο διαπιστώνονται ασάφειες, 
ελλείψεις ή ανακρίβειες της δήλωσης, οι οποίες οφεί¬ 
λονται σε προφανή παραδρομή, καθώς και όταν διαπι¬ 
στώνεται αναντιστοιχία των στοιχείων της δήλωσης με 
τα στοιχεία που περιέχονται στη φορολογική δήλωση, 
μπορεί να κληθεί ο ελεγχόμενος για να δώσει τις ανα¬ 
γκαίες διευκρινήσεις ή να προσκομίσει συμπληρωματικά 
παραστατικά στοιχεία, σύμφωνα με τα οριζόμενα στην 
παράγραφο 5 του άρθρου 3 του ν. 3213/2003. 


2. Εάν μετά την ολοκλήρωση του ελέγχου διαπιστώ¬ 
νονται παραβάσεις του ν. 3213/2003, οι οποίες είναι 
δυνατόν να επισύρουν σε βάρος του ελεγχόμενου ποι¬ 
νικές ή αστικές κυρώσεις, ο διενεργήσας τον έλεγχο 
συντάσσει έκθεση, η οποία συνυπογράφεται από τον 
Πρόεδρο της Επιτροπής και υποβάλλεται στο αρμόδιο 
κατά περίπτωση όργανο, σύμφωνα με το τρίτο και τέ¬ 
ταρτο εδάφιο της παραγράφου 4 του άρθρου 3 του ν. 
3213/2003. Αν δεν διαπιστωθεί παράβαση και η δήλωση 
κριθεί ειλικρινής, ο διενεργήσας τον έλεγχο την θέ¬ 
τει στο αρχείο με πράξη την οποία συντάσσει επί του 
σώματος της δήλωσης. 

Άρθρο 5 

Λειτουργία της Επιτροπής 

1. Ο Πρόεδρος, όταν το κρίνει αναγκαίο, συγκαλεί την 
Επιτροπή, καθορίζει την ημερήσια διάταξη και διευθύνει 
τις εργασίες της. Η Επιτροπή συνεδριάζει με την παρου¬ 
σία τριών τουλάχιστον μελών. Σε περίπτωση απουσίας, 
ελλείψεως ή κωλύματος του Προέδρου, τα καθήκοντά 
του ασκεί ο αρχαιότερος δικαστικός λειτουργός που 
είναι μέλος της Επιτροπής. 

2. Αμφισβητήσεις ως προς την ιδιότητα του υποχρέου 
στις περιπτώσεις στ' έως και ιε' της παραγράφου 1 του 
άρθρου 1 του ν. 3213/2003 καθώς και δυσχερή ζητήματα 
που ανακύπτουν κατά τη διενέργεια του ελέγχου, επιλύ¬ 
ονται με απόφαση της Επιτροπής. Εισηγητής ορίζεται το 
μέλος στο οποίο έχει ανατεθεί η εξέταση της σχετικής 
αίτησης ή ο έλεγχος της δήλωσης. Η προβλεπόμενη 
από την παράγραφο 4 του ανωτέρω άρθρου και νόμου 
πράξη της Επιτροπής εκδίδεται μέσα σε ένα μήνα από 
την υποβολή της αίτησης και υπογράφεται από τον 
Πρόεδρο της Επιτροπής και τον Εισηγητή. 

3. Για τις συνεδριάσεις της Επιτροπής συντάσσεται 
πρακτικό, στο οποίο μνημονεύονται, ιδίως, τα ονόματα 
και η ιδιότητα των παρισταμένων μελών, ο τόπος και 
χρόνος της συνεδρίασης, τα θέματα που συζητήθη¬ 
καν με συνοπτική αναφορά στο περιεχόμενό τους, τα 
αποτελέσματα της ψηφοφορίας και οι αποφάσεις που 
ελήφθησαν. Στο πρακτικό καταχωρίζονται και οι γνώμες 
των μελών που μειοψήφισαν. Το πρακτικό τηρείται στο 
αρχείο της Επιτροπής. 

4. Η Επιτροπή εξυπηρετείται από γραμματεία, η οποία 
τηρεί το αρχείο της. Ο Πρόεδρος και ο γραμματέας 
υπογράφουν τα πρακτικά της Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αοιθυ. 11567 (7) 

Τροποποίηση της υπ’ αριθμ. 840/19.12.2006 απόφασης 
«Υπερωριακή απασχόληση υπαλλήλων Ε.Ο.Τ. για το 
έτος 2006» (ΦΕΚ 48/Β/1.2.2006). 

Η ΓΕΝΙΚΗ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το άρθρο 16 του ν. 3205/2003 «Μισθολογικές ρυθ¬ 
μίσεις λειτουργών και υπαλλήλων του Δημοσίου, ΝΠΔΔ, 
και Ο.Τ.Α., μονίμων στελεχών των Ενόπλων Δυνάμεων 

και αντιστοίχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες διατάξεις» 
(ΦΕΚ 297/Α/23.12.2003). 

2. Το π.δ. 122/17.3.2004 «Ανασύσταση του Υπουργείου 
Τουρισμού» (ΦΕΚ 85/Α/17.3.2004). 

3. Το π.δ. 33/15.2.2006 «Διορισμός μελών της Κυβέρνη¬ 
σης και Υφυπουργών» (ΦΕΚ 35/Α75.2.2006). 

4. Το άρθρο 2 του ν. 3270/2004 «Αρμοδιότητες του 
Υπουργείου Τουριστικής Ανάπτυξης και θέματα προ¬ 
σωπικού» (ΦΕΚ 187/Α/11.10.2004). 

5. Την υπ’ αριθμ. 5223/2.5.2006 απόφαση μεταβίβασης 
αρμοδιοτήτων στη Γενική Γραμματέα του Υπουργείου 
Τουριστικής Ανάπτυξης. 

6. Το έγγραφο του Ε.Ο.Τ. με α.π. 501480/7.8.2006. 

7. Το γεγονός ότι η δαπάνη που θα προκληθεί από την 
εν λόγω απασχόληση ανέρχεται στο ποσό των ευρώ 
60.000,00 και θα βαρύνει τις πιστώσεις του τακτικού 
προϋπολογισμού του Ε.Ο.Τ. έτους 2006 και συγκεκριμένα 
τον κα 261, όπου υπάρχει εγγεγραμμένη δαπάνη ποσού 
ευρώ 2.300.000,00. 

8. Την υπ’ αριθμ. 840/19.12.2006 «Υπερωριακή απα¬ 
σχόληση προσωπικού Ε.Ο.Τ για το έτος 2006». (ΦΕΚ 
48/Β/1.2.2006). 

9. Το γεγονός ότι με τη ψήφιση του ν. 3270/2004 συ- 
νιστώνται Περιφερειακές Υπηρεσίες Τουρισμού ανά τη 
χώρα, δημιουργούνται αυξημένες ανάγκες τόσο στην 
Κεντρική Υπηρεσία όσο και στις Περιφερειακές, ενώ έχει 
ήδη δρομολογηθεί η λειτουργία 13 Γραφείων Πληροφο¬ 
ριών, καθώς επίσης και άλλες δραστηριότητες όπως: 

• Συμμετοχή υπαλλήλων σε επιτροπές. 

• Εντατικοί έλεγχοι σε τουριστικές εγκαταστάσεις. 

• Χορήγηση ειδικού σήματος λειτουργίας. 

• Υλοποίηση διαφημιστικής εκστρατείας ΕΟΤ. 

• Απασχόληση προσωπικού για την υποδοχή ξένων 
προσωπικοτήτων. 

• Στελέχωση γραφείων πληροφοριών σε 18ωρη και 
24ωρη βάση (ειδικά το Γραφείο Πληροφοριών του 
αεροδρομίου Ε. Βενιζέλος κατά τη διάρκεια της θερινής 
περιόδου) επτά ημέρες την εβδομάδα. 

• Στελέχωση και λειτουργία των γραφείων υποστήρι¬ 
ξης τουρισμού στις διάφορες περιοχές της χώρας. 

• Συντονισμός και εποπτεία των περιφερειακών γρα¬ 
φείων τουρισμού. 

• Υλοποίηση προγράμματος Κοινωνικού Τουρισμού. 

• Λήψη μέτρων ασφάλειας και φύλαξης του κτιρίου, 
αποφασίζουμε: 

Τροποποιούμε και συμπληρώνουμε την υπ’ αριθμ. 
840/19.12.2006 «απόφαση υπερωριακής απασχόλησης 
προσωπικού του Ε.Ο.Τ. για το 2006» (ΦΕΚ48/Β/1.2.2006), 
ως εξής: 

Εγκρίνουμε για τριάντα (30) μονίμους υπαλλήλους 


αποσπασμένους στον Ελληνικό Οργανισμό Τουρισμού 
από 1.8.2006 μέχρι και 31.12.2006 εξήντα (60) ώρες υπε- 
ρωριακής απασχόλησης ανά μήνα και ανά άτομο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2006 

Η Γ ενική Γ ραμματέας 
ΜΑΡΙΑ ΓΙΑΝΝΙΡΗ 
-♦- 

( 8 ) 

Απόκτηση Ελληνικής Ιθαγένειας από την ομογενή 
ΟΕΟΒΟΑϋΖΕ ΙΒΜΑ (ΓΚΕΟΡΓΚΑΤΖΕ ΙΡΜΑ) του ΝΤΙΜΙ- 
ΤΡΙ και της ΣΟΦΙΑ, γεν. την 11.5.1974, στη Γεωργία. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την Φ54-ΙΘΑΓ/6202/2006 απόφαση του Γενικού 
Γραμματέα της Περιφέρειας Κρήτης που εκδόθηκε 
σύμφωνα με τις διατάξεις του άρθρου 1 του ν. 2790/2000 
(ΦΕΚ 24/τ. Α'/16.2.200 0), «Αποκατάσταση των παλιννοστού- 
ντων ομογενών από την τέως Σοβιετική'Ενωση και άλλες 
διατάξεις», όπως αυτό τροποποιήθηκε με το άρθρο 76 του 
ν. 2910/2001 (Φ.Ε.Κ 91 /τ.Α'/2.5.2001), «Είσοδος και παραμονή 
αλλοδαπών στην Ελληνική Επικράτεια - Κτήση της Ελλη¬ 
νικής Ιθαγένειας με πολιτογράφηση και άλλες διατάξεις» 
και όπως οι παραπάνω διατάξεις κωδικοποιήθηκαν και 
διατηρούνται σε ισχύ σύμφωνα με τις διατάξεις των άρ¬ 
θρων 15 και 35 του ν. 3284/2004 (Φ.Ε.Κ. 217/τ.Α'/10.11.2004), 
«Περί κυρώσεως του Κώδικα της Ελληνικής Ιθαγένειας», 
γίνεται δεκτή η από 25.4.2006 Αίτηση περί αποκτήσεως 
της Ελληνικής Ιθαγένειας, της ομογενούς ΘΕΟΒΟΑΩΖΕ 
(ΓΚΕΟΡΓΚΑΤΖΕ) ΙΒΜΑ (ΙΡΜΑ) του ΝΤΙΜΙΤΡΙ και της ΣΟΦΙΑ, 
η οποία γεννήθηκε στις 11.5.1974, στη Γεωργία. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην υπ’ αριθμ. Φ. 12.1/68440/Β3/13.9.2006, (ΦΕΚ 1295/ 
Β/2006), στο α/α 74 της σελίδας 17475 των εκδόσεων 
ΑΒΤ ΟΡ ΤΕΧΤ ΕΚΔΟΣΕΙΣ ΓΡΑΦΙΚΕΣ ΤΕΧΝΕΣ Α.Ε. ΕΚ¬ 
ΔΟΣΕΙΣ - ΒΙΒΛΙΩΝ ΓΡΑΦΙΚΕΣ ΤΕΧΝΕΣ της συγγραφέως 
ΜΑΝΙΟΥ - ΒΑΚΑΛΗ Μ. με τίτλο συγγράμματος ΜΑΘΗΣΗ 
ΜΝΗΜΗ ΛΗΘΗ διορθώνεται: 

το εσφαλμένο: «τμήματος διανομής ΨΥΧΟΛΟΓΙΑΣ 
ΠΑΝ. ΚΡΗΤΗΣ» 

στο σωστό: «τμήμα διανομής ΨΥΧΟΛΟΓΙΑΣ Α.Π.Θ.». 

(Από το ΥΠΕΠΘ) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΙΥΙΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θιιγο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 00: 


Τεύχος 

Περίοδος 

ευπο 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-ΐΌΐπ από εκείνα που διατίθενται σε ηλεκτρονική μορφή και μέχρι 100 σελίδες σε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή εά-Γοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (αχ: 210 - 4071010 ίηΐΒΓΠθΙ: Ιι«ρ://νννννν. 6 ΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηίοτποί 

Α’ (Νόμοι, Π.Δ., Συμβάσεις κτλ.) 

225 € 

1 90 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

1 60 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ , Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 ουτο ανά έτος παλαιόπιτας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙίρ://νννννν.6ΐ.αΓ - ε-ιποίΙ: ννβΗιπ35ΐθΓ<ά)0ΐ.αΓ 

